**Приложение № 2**

**МЕТОДИКА ЗА ОЦЕНКА НА ОФЕРТИТЕ**

Публична покана с предмет: **„Виртуална частна мрежа по протокол Ethernet, представляваща свързване на 15 /петнадесет/ входни точки на ИАБГ чрез постоянна връзка в една виртуална частна среда за пренос на данни между тези точки в мрежата на оператора“**

Критерият и показателите за оценка се прилагат само по отношение на офертите на участниците, които отговарят на всички изисквания на Възложителя.

Класирането на офертите ще се извърши на база на критерий за оценка - „Икономически най-изгодна оферта”, на база на следните показатели:

Показател 1 – Техническа оценка, с относителна тежест в комплексната оценка – 0.40

Показател 2 – Финансова оценка, с относителна тежест в комплексната оценка – 0.60

Kласирането на допуснатите до участие оферти се извършва на база получената от всяка оферта **“Комплексна оценка”** - **(КО)**, като сума от индивидуалните оценки по определените предварително показатели.

За най-изгодна оферта за Възложителя се определя офертата, получила най-висока комплексна оценка.

**Показател 1 - Техническа оценка (ТО)**

**Техническата оценка ТО се формира по следните технически показатели:**

ТО1 – Срок за активиране на услугите, описани в техничeската спецификация:

TО1 = 100хSmin:Sх

Sх – срок за активиране, предложен от конкретния участник;

Smin - най-малкият срок предложен между всички оферти /минимално оценим срок - 1 ден/.

ТО2 – Закъснение при предаване на данни (Стандартно отклонение на закъснението в ms)

Декларираното време следва да е времето, измерено за всички абонати в мрежата на участника за пълна предходна календарна година и вписан като параметър за измерване на качеството на услугата съгласно Приложение № 5 към чл. 38 на Общи изисквания при осъществяване на обществени електронни съобщения.

За доказване на това обстоятелство се прилага заверено копие от интернет страницата на участника и линк към нея, където са публикувани параметрите за качество на интернет услугата предоставяна от кандидата за 2014 календарна година.

ТО2 = 100хТZmin:ТZx, където:

TZmin – стойност на най-малкото отклонение;

ТZx – стойност по показателя на конкретния участник.

ТО3 – Коефициент на неуспешните опити за предаване на данни (Процент на неуспешните опити за предаване на данни)

Декларираното време следва да е времето, измерено за всички абонати в мрежата на участника за пълна предходна календарна година и вписан като параметър за измерване на качеството на услугата съгласно Приложение № 5 към чл. 38 на Общи изисквания при осъществяване на обществени електронни съобщения.

За доказване на това обстоятелство се прилага заверено копие от интернет страницата на участника и линк към нея, където са публикувани параметрите за качество на интернет услугата предоставяна от кандидата за 2014 календарна година.

ТО3 =100хТKmin:ТКх, където:

ТKmin – стойност на най-малкия коефициент на неуспешни опити за предаване на данни;

ТКх – стойност по показателя на конкретния участник.

Стойността да бъде изписана с точност до четвърти знак след десетичната запетая в %.

Общата техническа оценка ТО се определя като сума от оценките на посочените по- горе показатели, които имат следната относителна тежест:

**TО1 – 0.80**

**ТО2 – 0.10**

**ТО3 – 0.10**

**ТО = TО1х0.80+ТО2х0.10+ТО3х0.10**

**Показател 2 – Финансова оценка**

Финансовата оценка ЦО се определя на базата на общата месечна такса за услугите. Ако участникът предвижда еднократни разходи, то те трябва да бъдат разпределени към месечните такси - към всяка месечна такса се добавя 1/12 от еднократните разходи.

Показателят ЦО за оценка на ценовата оферта се изчислява както следва:

ЦО = 100хЦmin:Цx, където:

Цx - цената, предложена от конкретния участник;

Цmin - най-ниската предложена цена между всички оферти.

**Офертата на участник предложил обща цена за изпълнение на обществената поръчката над 64800 лв. без ДДС или обща месечна такса над 5400 лв. без ДДС се отстранява от участие и не се оценява.**

**Комплексна оценка**

Комплексната оценка се определя по формулата:

КО = 0.40хTО+0.60хЦО

Офертата получила най-висока комплексна оценка се класира на първо място. В случай, че комплексните оценки на две или повече оферти са равни за икономически най-изгодна се приема тази оферта, в която се предлага най-ниска цена. В случай, че офертите са с еднакви цени, то комисията провежда публично жребий за определяне на изпълнител между класираните на първо място оферти.

**При изчисляването на всички стойности по горепосочените формули, резултатите се закръгляват до четвъртия знак след десетичната запетая.**